《和友人过象牙潭韵》
明代·刘永之

一曲寒山照水清，哀鸿惊鹊乱江声。浪翻白雪千寻险，天接浮云万里平。

前辈总随烟雾尽，虚名真似羽毛轻。高怀欲弃人间事，同向天台访赤城。

作者简介：临江清江人，字仲修，号山阴道士。少随父宦游，治《春秋》学，工诗文，善书法。日与杨伯谦、彭声之辈讲论风雅，当世翕然宗之。明洪武初征至金陵，以重听辞归。有《山阴集》。